ضياع
من ٣ سنين كنت في كفر الشيخ
بدرس الطب البيطري
ما بحبش الكليات هنا
وكنت عايزة انقل القاهرة
لجامعة القاهرة عشان كنت عايزة اعمل حاجات أكتر في دراستي
كنت بكرهه بس كنت عايزة اعمل حاجات أكتر بعد التخرج
بس مش في المجال ده
في الطب البيطري
بس كنت عايزة أعمل حاجة في الطب الشرعي
في الطب البشري مش في المجال ده
عشان أنا... أنا مش عايزة مستقبل تقليدي زي كل الناس
يعني لازم تتجوزي وتخلفي
وتربي عيالك وتقعدي في البيت
وتستني جوزك إلخ وتكملي حياتك
مش عجباني الحياة دي
بس كنت عايزة اعمل مستقبل كويس لنفسي
عايزة فرصة عمل كويسة
واجهت مشاكل مع أهلي عشان اسافر القاهرة
ازاي تسافري القاهرة واحنا عايشين هنا
وكليتك هنا
ازاي تسافري هناك لوحدك
في بلد تانية، ما نعرفش حد هناك
ومش هنبقى متطمنين عليكي وأنتي بعيدة عننا
بس قلت أني هاخد بالي من نفسي ودي فرصة اثبت نفسي
لازم تسيبوني اخد الفرصة
مش عايزة أضيع حياتي في حياة صعبة زي
يعني مش بكره حياة أهلي
بس مش عايزة الحياة بتاعة أمي وأبويا
حياتهم كانت بدور في الدايرة دي
لازم نشتغل عشان عيالنا ونجيب فلوس
عشان نربيهم ونجيب اللي محتاجينه
وننسى نفسنا عشان الحياة نستنا اللي احنا محتاجينه
يعني كانت خناقة كبيرة مع أهلي عشان اسافر
بس نجحت أني اعملها
ودلوقتي بعمل كده عشان اعمل خطة كويسة لدراستي الأول
واخد منحة كويسة عشان مهتمة أكتر بدراسات الجندر
فأنا مهتمة بيها أكتر من الطب
عشان دراسة الطب مخلياني... يعني عايزة ابوظ مخي
بسبب كل العلم اللي بيدخل مخي
بس عملت خطة قبل كده عشان اخد منحة
واشتغل عليها واخد فرصة شغل كويسة
عشان ما اضيعش وقتي اخلف عيال واربيهم بس
بس أعتقد أنه تمام مش عايزة أضيع حياتي كلها
زي أختي وزي أمي
عشان واحد بس، أخد بالي من شخص واحد
وأخد بالي من أطفال بس وحياتي كلها هتبقى زيهم
أنا بكره الحياة دي
عايزة حياة بتاعتي
وأضيعها بس في أني أجيب فلوس
عايزة أجيب...أجيب اللي أنا محتاجاه اعمل اللي محتاجاه
مش عشان يبقى عندي شغلانة كبيرة بفلوس كتيرة
يعني دراستي، كل الناس بتقولي دراستك بتجيب فلوس كتيرة
هتبقي غنية جدا لو اشتغلتي في المجال ده
بس مش عايزة اشتغل في المجال ده ومش عايزة ابقى غنية جدا
بس يعني أني بضيع شوية وقت في دراستي دي
عشان مش بحبها وبدرس علم مالوش علاقة باللي عايزة اشتغل عليه
بس مش مشكلة، أعتقد أنها بتديني شوية معلومات وبتديني معلومات عشان حياتي
وازاي اخد بالي من نفسي وابقى صحية
وببقى مضطربة جدا بعد الدراسة دي
وابقى نباتية مثلا واكره اللحوم
بسبب الدراسة دي
وأعتقد أني هبقى تمام بعد كده
هبقى سعيدة لو عندي حياتي
بس دلوقتي أنا مش مبسوطة ١٠٠٪ من حياتي عشان بعمل حاجات كتير مش بحبها
بس لازم اعملها عشان اكمل حياتي
وأنا عيلتي أصلا بننحكم فيا فلازم اعملها
عشان أنا بدرس ودي ثقافتنا
يعني أنتي تحت وصاية عيلتك لحد الجواز
بس عايزة اكسر الدور ده بعد كده
عايزة اخلص دراستي الأول
وابقى حرة واعمل اللي أنا عايزة
خطوة خطوة
وادرس اللي أنا عايزه خطوة خطوة
ويكون عندي شغلي
أنا عارفة أني هخش خناقة كبيرة
خناقة كبيرة تانية خناقات كبيرة تانية
بس هيبقى تمام، هيبقى تمام يعني أتخانقت خناقة كبيرة قبل كده
بس تمام، كل حاجة هتبقى تمام